Premierul Marcel Ciolacu a efectuat o vizită de stat în Turcia, la invitația președintelui Recep Tayyip Erdogan. Cei doi oficiali au făcut și un schimb de cadouri, cu valoare simbolică.
Premierul Marcel Ciolacu i-a dat o minge semnată de Anghel și Edi Iordănescu și un tricou cu semnăturile ”Generației de aur”. Erdogan este cunoscut ca un mare iubitor al fotbalului și un mare admirator al lui Gheorghe Hagi, cel care a scris istorie la Galatasaray.
În ceea ce privește tricoul ”Generației de Aur”, Ciolacu i-a oferit lui Erdogan o adevărată piesă de colecție. Înaintea meciului de retragere al componenților ”Generației de Aur” a fost lansată o ediție limitată de doar 94 de astfel de tricouri, care conțin semnăturile tuturor jucătorilor.
De asemenea, Ciolacu i-a dat lui Erdogan replica bastonului mareșalului Averescu.
Bastonul original de mareşal al lui Alexandru Averesecu a fost executat (împreună cu celelalte două acordate în 1930) de către Casa Falise din Paris (cea care realizase şi bastonul regelui Ferdinand, în 1918). A costat 67.500 de franci francezi, adică 447.587 de lei. Împreună cu taxele vamale şi cele de transport, costul realizării bastonului a ajuns la 500.000 de lei.
Erdogan nu s-a lăsat mai prejos
Recep Tayyip Erdogan i-a oferit lui Marcel Ciolacu o vază, dar un arc care amintește de triburile turkmene care au fondat Imperiul Otoman.
De asemenea, Erdogan i-a oferit premierului român cartea "Secolul armoniei. Relațiile romano-turce”, o trimitere evidentă la trecutul tumultuos al celor două state. Imperiul Otoman a stăpânit aproape 400 de ani țările române.